Gandia millora les seues infraestructures verdes gràcies als 40 treballadors de l'atur agrícola contractats a l'estiu
08 juliol 2024

## Gandia millora les seues infraestructures verdes gràcies als 40 treballadors de l'atur agrícola contractats a l'estiu08 juliol 2024Última actualització: 08 juliol 2024

![](../gestion/img/50dece0ac55d29b0b4e33f25e585d011e87dfb2f67506d26f7e194b1fc509e74.jpg)  
  

L'**alcaldessa accidental i regidora de Medi Ambient i Agricultura, Alícia Izquierdo**, ha visitat hui les quadrilles agrícoles que l'Ajuntament va contractar a principis de juliol amb una **ajuda de 281.000 euros del Servei Públic d'Ocupació Estatal (SEPE)**.

  
Gràcies a la seua iniciativa de Natura Agrícola, Gandia va poder donar treball a **35 peons i capatassos i 5 enginyers tècnics agrícoles** que des d'eixe moment s'han dedicat a millorar les zones verdes i l'espai forestal de la ciutat.

  
Tal com ha explicat l'edil, fins ara han posat en marxa set programes en diverses zones de la localitat, com ara els Marenys de Rafalcaid (desembocadura del riu Serpis); la platja de l'Auir; el castell de Bairén; el paratge natural municipal de Parpalló-Borrell; l'entorn dels Ullals i l’Alqueria del Duc, el riu Serpis i alguns camins rurals.

  
_«És molt d'agrair perquè són unes feines molt pesades, sobretot amb aquestes temperatures altes. La veritat és que el manteniment de les infraestructures verdes es veu molt millorat»_, ha assenyalat Izquierdo.

  
En concret, l'alcaldessa accidental ha visitat el treball de tres quadrilles: la de l'Alqueria del Duc; la dels Marenys de Rafalcaid, que està fent tasques de neteja i de desbrossament baix del pont on desemboca el riu, i la dels camins rurals, que ara mateix està a Marxuquera.

Durant les diferents cites l'edil ha pogut comprovar de primera mà el bon funcionament del projecte, que acollirà a aquests 40 treballadors fins al mes de setembre.

[Twittear](https://twitter.com/share)